Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 652

2. A munkaterület rövid, jellemzõ leírása A szárazépítõ a szárazépítés körébe tartozó alábbiakban felsorolt munkafeladatokat önállóan elvégzi, a szárazépítésre vonatkozó kiviteli terveket és részletrajzokat olvassa és érti, az összefüggéseket felismeri, az eredményt ellenõrzi, valamint a munka- és egészségvédelem, illetve a környezetvédelem szabályait figyelembe veszi. A szárazépítési rendszerek beépíthetõségét és alkalmazhatóságát ismeri. A rendszerek alapvetõ akusztikai, hõtechnikai és tûzvédelmi tulajdonságait munkája során figyelembe veszi. A szárazépítõ fõ munkafeladatai: — Szerelt válaszfalak és elõtéthéjak készítése, szerelése. — Szárazvakolatok és falborítások készítése, szerelése. — Álmennyezetek és mennyezetborítások szerelése, elkészítése. — Szerelt padlók és szárazaljzatok készítése, beépítése. — Szerelt tûzvédelmi borítások és falrendszerek készítése. — Tetõtér-beépítések belsõ burkolatának és szigetelésének készítése. — Speciális szárazépítési technológiák szerelése, készítése. — Mobil és áthelyezhetõ válaszfalak szerelése. — Szárazépítési rendszerek felújítása és helyreállítása. — Állványok (bak-, létra-, acél csõ-, guruló állvány) szakszerû megépítése és bontása. — A szárazépítésben használatos szerszámok, mûszerek és gépek szakszerû használata.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes